<classify> Wakizungumza kwa nyakati tofauti baada ya kumalizika kwa mchezo huo juzi, mmoja wa makocha wa Zanzibar Ramadhan Madundo alisema ameiangalia na kuiona timu hiyo na kubaini kuwa itakuwa moto msimu ujao.Kwa muda niliyoiona timu ya Simba itakuwa nzuri baadaye na itakuwa moto wa kuotea mbali,alisema Madundo, ambaye ni Kocha Mkuu wa Mtende Rangers inayoshiriki Ligi Kuu ya Zanzibar.Kocha huyo alitabiri kuwa baada ya wiki mbili hivi timu hiyo itazidi kuwa tabu na kuzidi kuwa tishio kwa timu itakazokutana nazo.Hata hivyo alisema kuwa pamoja na kuonesha kiwango kizuri, lakini mapungufu aliyoyaona kama mwalimu amegundua kuna tatizo katika ufungaji, lakini kwa uono wake ameona kuwa wachezaji wengi wanacheza katika nafasi tofauti, kwa hivyo hakujapatikana kikosi cha kwanza ambacho kitakuwa bora.Hivi sasa wanatengeneza mwili na kwa hili wako vizuri na katika kucheza watakuwa wazuri, kwa hiyo naamini baada ya wiki tatu timu itakuwa nzuri na kali zaidi.Kwa upande wake shabiki Makame Ali alisema kuwa ameiona timu hiyo na ni nzuri na wamejitahidi sana huku akisema kuwa ameridhika na mchezo wao.Juma Suleiman wa Daraja Bovu alisema uwanjani hapo kuwa, timu si mbaya ingawa kuna baadhi ya kasoro zimejitokeza, lakini ana imani kuwa kasoro hizo zitapatiwa ufumbuzi siku chache zijazo.  <topic>: MICHEZO 